Irski ustanak 1798.
<s>Irski ustanak ili Irska pobuna 1798. (; ) je bio oružani sukob koji se godine 1798. odigrao u Irskoj između pristaša irske nezavisnosti na jednoj, i snaga odanih britanskoj vlasti na drugoj strani.</s><s>Do njega je došlo u vrijeme kada je Irska bila formalno nezavisna država, ali personalnom unijom i drugim vezama čvrsto vezana uz Kraljevstvo Velike Britanije, te u kojoj su od 17. vijeka vlast imali pripadnici protestantske manjine, odnosno anglikanske elite koja je od svih političkih i drugih prava isključila ne samo katoličku većinu, nego i pripadnike drugih protestantskih denominacija, uključujući prezbiterijance.</s><s>Među njima su se posljednjim decenijama 18. vijeka počele širiti liberalne ideje, inspirirane američkom i Francuskom revolucijom, te je tako pod vodstvom Wolfea Tonea osnovana republikanska organizacija Ujedinjenih Iraca koja se borila za irsku nezavisnost.</s><s>Tone i njegovi pristaše su ustanak pokrenuli za vrijeme dugotrajnog rata koji je Britanija vodila sa republikanskom Francuskom; usprkos početnih uspjeha, britanske vlasti su relativno brzo ugušile ustanak, koji je u mnogim dijelovima Irske bio oslabljen odbijanjem Katoličke crkve da ustanicima pruži podršku, čiji su predstavnici ustanike smatrali saveznicima "bezbožnih" francuskih revolucionara.</s><s>Ustanak je konačno slomljen kada je zarobljen francuski ekspedicijski korpus koji se iskrcao u Irskoj.</s><s>Nakon njega su britanske vlasti odlučile formalno potvrditi svoj nadzor nad Irskom te su 1800. doneseni Zakoni o Uniji kojim je nezavisna Kraljevina Irska prestala postojati, te je postala dio novog entiteta poznatog kao Ujedinjeno Kraljevstvo Velike Britanije i Irske.</s>

<s>Vidi još 
Vandejski rat</s>

<s>Izvori</s>

<s>Vanjske veze</s>

<s>National 1798 Centre – Enniscorthy, Co.</s><s>Wexford
 The 1798 Irish Rebellion – BBC History
 The 1798 Rebellion in County Clare – Clare library
 The 1798 Rebellion – Irish anarchist analysis
 General Joseph Holt of the 1798 Rebellion in Wicklow</s>

<s>1798
Historija Irske
Francuski revolucionarni ratovi
 Fugitive Warfare – 1798 in North Kildare
 Map of Dublin 1798</s>

